‘મોર ધેન ટૂ હન્ડ્રેડ યર્સ...’ આગળ દોડ્યા જતાં જેમ્સને જાણે સવાલ ગમી ગયો હોય એમ એ તરત ત્યાં જ ખોડાઈ ગયો. ‘એન્ડ્ર્યુ મૅક્લિનના જમાનામાં બન્યું હતું. લગભગ દરેક સ્કોટિશ કૂળનું પોતાનું એક ચર્ચ હોય છે. એ રીતે આ મૅક્લિનનું ચર્ચ છે.’ ‘ઓકે, હું સમજી ગયો કે એ મારા...’ બુઢ્ઢાએ કરડી નજરે સામે જોયું એટલે તરત વિલીએ ભૂલ સુધારીને ઉમેર્યું, ‘આઈ મિન, આપણાં કુટુંબનું આ ચર્ચ છે, જ્યાં આપણાં ફેમિલી ટ્રીની, તમે કહો છો એ મુજબ, દરેક પ્રકારની વિગતો સચવાયેલી છે, બટ આઈ રિઅલી કાન્ટ અન્ડરસ્ટેન્ડ હાઉ ઈટ વિલ હેલ્પ મી? જેમ્સ કશો જવાબ આપ્યા વગર સડસડાટ આગળ ચાલી રહ્યો હતો.